Дадатак 11

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«БІЯЛОГІЯ»**

**1. Вучэбныя праграмы**

У 2025/2026 навучальным годзе пры вывучэнні вучэбнага прадмета «Біялогія» выкарыстоўваюцца вучэбныя праграмы, зацверджаныя Міністэрствам адукацыі Рэспублікі Беларусь у 2025 годзе.

**Звяртаем увагу**, што ў вучэбную праграму для IX класа ўнесены наступныя змены:

тэма 2 «Нервовая сістэма»: зменена колькасць вучэбных гадзін на вывучэнне тэмы (было 6 гадзін, стала 7); пры вывучэнні аўтаномнай нервовай сістэмы выключана паняцце «вегетатыўная нервовая сістэма»; з асноўных патрабаванняў да вынікаў вучэбнай дзейнасці вучняў выключана патрабаванне «ўмець называць прыкметы псіхалагічнай і фізіялагічнай залежнасці ад наркатычных сродкаў»;

тэма 3 «Сенсорная сістэма»: уведзена паняцце аб «скурнай і цягліцава-сустаўнай адчувальнасці»;

тэма 6 «Унутранае асяроддзе арганізма»: выключаны паняцці «клеткавы імунітэт» і «гумаральны імунітэт»;

тэма 7 «Сардэчна-сасудзістая сістэма»: уведзена паняцце «лімфазварот»; паняцце «крывяны ціск» заменена на «артэрыяльны ціск»; паняцце «гіпертэнзія» і «гіпатэнзія» заменены на «артэрыяльная гіпертэнзія» і «артэрыяльная гіпатэнзія»;

тэма 8 «Дыхальная сістэма»: выключаны вучэбны матэрыял аб знешнім і ўнутраным (тканкавым) дыханні; паняцце «насавая поласць» заменена на «поласць носа»;

тэма 9 «Стрававальная сістэма»: зменена колькасць вучэбных гадзін на вывучэнне тэмы (было 5 гадзін, стала 4 гадзіны); паняцце «ротавая поласць» заменена на «поласць рота», «тонкі кішэчнік» – на «тонкая кішка», «тоўсты кішэчнік» – на «тоўстая кішка»;

назва тэмы 10 «Выдзяляльная сістэма» зменена на «Мачавую сістэму»; паняцце «мочавыдзяляльная сістэма» зменена на «мачавая сістэма»;

назва тэмы «Рэпрадуктыўная сістэма. Індывідуальнае развіццё чалавека і яго здароўе» зменена на «Мужчынская і жаночая палавыя сістэмы. Індывідуальнае развіццё чалавека»; паняцце «семяннік» заменена на «яйцо», «прадстацельная залоза» – на «прастата»; уведзены паняцці вонкавых органаў жаночай палавой сістэмы;

зменена чарговасць вывучэння тэм «Мужчынская і жаночая палавыя сістэмы. Індывідуальнае развіццё чалавека» і «Скура – покрыва цела»;

зменена колькасць рэзервовага часу (было 3 гадзіны, стала 2 гадзіны).

**Звяртаем увагу**, што колькасць вучэбных тыдняў у X класе з 2025/2026 навучальнага года скарацілася і складае 34 вучэбныя тыдні (пункт 2 артыкула 150 Кодэкса Рэспублікі Беларусь аб адукацыі). У сувязі з гэтым у вучэбную праграму для X класа ўнесены наступныя змены:

у вучэбнай праграме **на базавым узроўні** прадугледжана 68 вучэбных гадзін (было 70), у тым ліку 3 резервовыя гадзіны (было 4 гадзіны);

на вывучэнне вучэбнай тэмы «Чалавек у навакольным асяроддзі» прадугледжана 14 вучэбных гадзін (было 15 гадзін);

у вучэбнай праграме **на павышаным узроўні** прадугледжана 136 вучэбных гадзін (было 140), у тым ліку 6 резервовых гадзін (было 8 гадзін);

на вывучэнне вучэбнай тэмы «Чалавек у навакольным асяроддзі» прадугледжана 17 вучэбных гадзін (было 19 гадзін).

Усе вучэбныя праграмы размешчаны на нацыянальным адукацыйным партале: *<https://adu.by>/* *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html)*.

**2. Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2025/2026 навучальным годзе, размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/).

Да 2025/2026 навучальнага года перавыдадзены з улікам вынікаў вопытнай праверкі, дыялогавых пляцовак, грамадскай экспертызы наступныя вучэбныя дапаможнікі:

Борисов, О. Л. Биология : учебник для 9 класса учреждений образования, реализующих образовательные программы общего среднего образования, с русским языком обучения и воспитания / О. Л. Борисов [и др.] ; под ред. О. Л. Борисова. – Минск : Адукацыя і выхаванне, 2025.

Барысаў, А. Л. Біялогія : падручнік для 9 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / А. Л. Барысаў   
[і інш.] ; пад рэд. А. Л. Барысава. – Мінск : Адукацыя і выхаванне, 2025.

Вучэбны дапаможнік уключае прадмову «Як працаваць з падручнікам», асноўны матэрыял (47 параграфаў), які структураваны па 13 главах і ўтрымлівае апісанне 4 лабараторных работ і 1 практычнай работы, дадатковы матэрыял, прадметны паказальнік. Да кожнай главы распрацаваны абагульняючыя табліцы «ПАДВЯДЗЁМ ВЫНІКІ».

У тэксты параграфаў уключаны матэрыял, які спрыяе фарміраванню ў вучняў жыццёвай траекторыі грамадзяніна і патрыёта: дасягненні Рэспублікі Беларусь у галіне аховы здароўя, аховы мацярынства і дзяцінства, каштоўнаснага стаўлення да свайго здароўя і здароўя навакольных людзей; інфармацыя пра выдатных вучоных, якія пакінулі прыкметны след у гісторыі беларускай і сусветнай навукі.

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

Да 2025/2026 навучальнага года падрыхтаваны новыя выданні для устаноў адукацыі, якія рэалізуюць адукацыйныя праграмы агульнай сярэдняй адукацыі, з рускай (беларускай) мовай навучання і выхавання:

Гаджиева, Ф. Г. Анатомия человека. 9 класс : учебное наглядное пособие для учреждений образования, реализующих образовательные программы общего среднего образования, с русским языком обучения и воспитания / Ф. Г. Гаджиева, С. А. Сидорович. – Минск : Адукацыя і выхаванне, 2025.

Гаджыева, Ф. Г. Анатомія чалавека. 9 клас : вучэбны наглядны дапаможнік для ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / Ф. Г. Гаджыева, С. А. Сідаровіч. – Мінск : Адукацыя і выхаванне, 2025.

Вучэбны дапаможнік «Анатомія чалавека. 9 клас» уключае анатамічныя ілюстрацыі органаў і сістэм органаў цела чалавека, якія тлумачаць і дапаўняюць тэкст і малюнкі падручніка «Біялогія» для IX класа. Прапанаваны ілюстрацыйны матэрыял палегчыць успрыманне вучэбнай інфармацыі, дазволіць пашырыць уяўленне аб будове органаў чалавека. Выданне ажыццёўлена ў выглядзе папкі фарматам А4, якая змяшчае два камплекты картак. Кожны камплект (20 картак) змяшчае 39 ілюстрацый. Ілюстрацыі аб’яднаны па сістэмах органаў і размешчаны для вывучэння ў парадку, які адпавядае зместу вучэбнай праграмы па вучэбным прадмеце «Біялогія» для IX класа.

Да 2025/2026 навучальнага года падрыхтаваны новыя выданні для настаўнікаў:

Янчуревич, О. В. Методика преподавания биологии в 6–9 классах : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания / О. В. Янчуревич [и др.] ; под ред. О. В. Янчуревич. – Минск : Адукацыя і выхаванне, 2025.

Янчурэвіч, В. В. Методыка выкладання біялогіі ў 6–9 класах : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / В. В. Янчурэвіч [і інш.] ; пад рэд. В. В. Янчурэвіч. – Мінск : Адукацыя і выхаванне, 2025.

У вучэбным выданні прадстаўлена структура працэсу навучання біялогіі. Апісаны практыка прымянення метадаў і прыёмаў навучання; тыпалогія тэхнічных сродкаў навучання, іх класіфікацыя, варыянты іх выкарыстання ў працэсе навучання. Разгледжаны асноўныя віды кантролю вучэбнай дзейнасці; асаблівасці прафарыентацыйнай работы; прыведзены прыклады рэалізацыі прафарыентацыйнага кампанента на ўроках біялогіі па тэмах і класах; дадзена апісанне кабінета біялогіі як адукацыйнага і выхаваўчага асяроддзя.

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Біялогія» ў 2025/2026 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

**3. Арганізацыя адукацыйнага працэсу на павышаным узроўні**

На II ступені агульнай сярэдняй адукацыі вучэбны прадмет «Біялогія» можа вывучацца на павышаным узроўні ў VIII і IX класах у аб’ёме не больш за дзве дадатковыя вучэбныя гадзіны на тыдзень.

Рэкамендацыі па арганізацыі вывучэння вучэбнага прадмета «Біялогія» на павышаным узроўні размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

Пры вывучэнні вучэбнага прадмета «Біялогія» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе [*http://profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23.04.2025 № 75 зацверджаны тыпавы вучэбны план ліцэя. Па асобных вучэбных прадметах, якія вывучаюцца ў ліцэі на павышаным узроўні, устаноўлены дыяпазон (ад мінімальнай да максімальнай) колькасці вучэбных гадзін.

У адпаведнасці з тыпавым вучэбным планам ліцэя магчымы два варыянты вывучэння вучэбнага прадмета «Біялогія» на базавым узроўні:

у X **і** ў XI класах (на вывучэнне вучэбнага прадмета ўстанаўліваюцца 2 вучэбныя гадзіны на тыдзень у кожным класе; усяго 136 гадзін);

у X **або** ў XI класе (на вывучэнне вучэбнага прадмета ўстанаўліваюцца 3 вучэбныя гадзіны на тыдзень; усяго 102 гадзіны ў X класе або ў XI класе).

Пры гэтым на правядзенне кантрольных работ у пісьмовай форме ў X або ў XI класе адводзяцца 4 вучэбныя гадзіны.

Пры вывучэнні вучэбнага прадмета «Біялогія» **на базавым узроўні** ў X або ў XI класе ў аб’ёме 3 гадзіны на тыдзень варта размяркоўваць вучэбныя гадзіны па тэмах наступным чынам:

|  |  |  |
| --- | --- | --- |
| Клас | Тэма вучэбнай праграмы | Колькасць гадзін на вывучэнне тэмы  ў Х або ў ХI класе |
| **X (XI)** | Уводзіны | 1 |
| Арганізм і асяроддзе | 9 |
| Чалавек у навакольным асяроддзі | 6 |
| Размнажэнне і індывідуальнае развіццё арганізмаў | 6 |
| Від і папуляцыя | 3 |
| Экасістэма – асноўная адзінка біясферы | 12 |
| Біясфера – жывая абалонка Зямлі | 4 |
| Чалавек і біясфера | 2 |
| Хімічныя кампаненты жывых арганізмаў | 9 |
| Клетка – структурная і функцыянальная адзінка жывых арганізмаў | 12 |
| Абмен рэчываў і пераўтварэнне энергіі ў арганізме | 5 |
| Няклетачныя формы жыцця – вірусы | 1 |
| Роля рэгуляцыі і імуннай сістэмы ў падтрыманні пастаянства ўнутранага асяроддзя арганізма | 3 |
| Спадчыннасць і зменлівасць арганізмаў | 13 |
| Селекцыя і біятэхналогія | 2 |
| Эвалюцыя арганічнага свету | 10 |
| **Усяго** | | **98 + 4**  рэзервовыя гадзіны |

Згодна з тыпавым вучэбным планам ліцэя ўстаноўлены дыяпазон вучэбных гадзін на тыдзень (4–5) на вывучэнне вучэбнага прадмета «Біялогія» на павышаным узроўні.

Магчымы два варыянты вызначэння колькасці гадзін для вывучэння вучэбнага прадмета «Біялогія» ў ліцэі на павышаным узроўні:

у X **і** ў XI класах (на вывучэнне вучэбнага прадмета ўстанаўліваецца 4 вучэбныя гадзіны на тыдзень у кожным класе; усяго 272 вучэбныя гадзіны);

у X **і** ў XI классах (на вывучэнне вучэбнага прадмета ўстанаўліваецца 5 вучэбных гадзін на тыдзень у кожным класе; усяго 340 вучэбных гадзін).

Пры гэтым на правядзенне кантрольных работ у пісьмовай форме ў X–XI класах адводзіцца па 2 вучэбныя гадзіны.

Пры вывучэнні вучэбнага прадмета «Біялогія» **на павышаным узроўні** ў X або XI класе ў аб’ёме 5 гадзін на тыдзень варта размяркоўваць вучэбныя гадзіны па тэмах наступным чынам:

|  |  |  |
| --- | --- | --- |
| Клас | Тэма вучэбнай праграмы | Колькасць гадзін на вывучэнне тэмы |
| **X** | Уводзіны | 1 |
| Структурная арганізацыя жывых арганізмаў | 21 |
| Арганізм і асяроддзе | 29 |
| Чалавек у навакольным асяроддзі | 14 |
| Размнажэнне і індывідуальнае развіццё арганізмаў | 23 |
| Від і папуляцыя | 15 |
| Экасістэма – асноўная адзінка біясферы | 37 |
| Біясфера – жывая абалонка Зямлі | 16 |
| Чалавек і біясфера | 6 |
| **Усяго** | | **162 + 8**  рэзервовых гадзін |
| **XI** | Уводзіны | 1 |
| Хімічныя кампаненты жывых арганізмаў | 18 |
| Клетка – структурная і функцыянальная адзінка жывых арганізмаў | 30 |
| Абмен рэчываў і пераўтварэнне энергіі ў арганізме | 18 |
| Няклетачныя формы жыцця – вірусы | 5 |
| Роля рэгуляцыі і імуннай сістэмы ў падтрыманні пастаянства ўнутранага асяроддзя арганізма | 8 |
| Спадчыннасць і зменлівасць арганізмаў | 32 |
| Селекцыя і біятэхналогія | 6 |
| Эвалюцыя арганічнага свету | 18 |
| Паводзіны як вынік эвалюцыі | 5 |
| Абагульняльнае паўтарэнне | 21 |
| **Усяго** | | **162 + 8**  рэзервовых гадзін |

**5. Асаблівасці арганізацыі адукацыйнага працэсу**

Пры арганізацыі адукацыйнага працэсу настаўнік *абавязаны забяспечыць выкананне патрабаванняў вучэбнай праграмы па вучэбным прадмеце «Біялогія»*, на аснове якой складаецца каляндарна-тэматычнае планаванне, распрацоўваецца паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбнай праграме.

У вучэбнай праграме змяшчаюцца пералікі тэрмінаў і паняццяў, якія падлягаюць абавязковаму засваенню, а таксама патрабаванні да адукацыйных вынікаў вучняў. Не дапускаецца прад’яўленне да вучняў патрабаванняў, якія не прадугледжаны вучэбнай праграмай.

Пры вызначэнні дамашняга задання неабходна ўлічваць, што яно з’яўляецца разнавіднасцю самастойнай вучэбнай дзейнасці вучня. Вызначаючы змест, аб’ём, форму выканання дамашняга задання, настаўнік павінен улічваць час на выкананне дамашняга задання па ўсіх вучэбных прадметах: для вучняў VII–VIII класаў – 2,5 гадзіны; IX–XI класаў – не больш за 3 гадзіны.

Пры арганізацыі адукацыйнага працэсу па вучэбным прадмеце «Біялогія» абавязковым з’яўляецца выкананне ***Правілаў бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі***, зацверджаных пастановай Міністэрства адукацыі Рэспублікі Беларусь ад 03.08.2022 № 227. Гэтыя Правілы ўстанаўліваюць патрабаванні да мер бяспекі пры правядзенні лабараторных, практычных работ і экскурсій, а таксама вызначаюць абавязкі ўдзельнікаў адукацыйнага працэсу ва ўстановах адукацыі па забеспячэнні бяспечных умоў яго арганізацыі.

Настаўнік, на якога ўскладзены абавязкі па арганізацыі і выкананню работы па навучанні ў вучэбным кабінеце біялогіі, павінен:

у пачатку кожнай чвэрці азнаёміць вучняў з правіламі бяспечных паводзін пры правядзенні вучэбных заняткаў у кабінеце біялогіі і зрабіць пра гэта адпаведны запіс у класным журнале *«Навучанне правілам бяспечных паводзін»* (або *«НПБП»*) у графе *«Змест вучэбных заняткаў»*;

перад пачаткам выканання практычнай або лабараторнай работы, экскурсіі забяспечыць навучанне правілам бяспечных паводзін пры іх правядзенні. Запіс аб навучанні правілам бяспечных паводзін пры выкананні практычнай або лабараторнай работы, падчас экскурсіі неабходна зрабіць у класным журнале *«Навучанне правілам бяспечных паводзін»* (або *«НПБП»*) у графе *«Змест вучэбных заняткаў».*

Правілы бяспекі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

***Лабараторныя работы*** праводзяцца пры вывучэнні новага вучэбнага матэрыялу і маюць навучальны характар, спрыяюць больш глыбокаму і асэнсаванаму вывучэнню тэарэтычнага вучэбнага матэрыялу, фарміраванню практычных уменняў, устанаўленню сувязей паміж тэарэтычнымі ведамі і практычнай дзейнасцю. Адзнакі за лабараторныя работы не выстаўляюцца.

***Практычныя работы*** выконваюцца з мэтай праверкі ўзроўню засваення вучнямі тэарэтычных ведаў па пэўных тэмах вучэбных заняткаў. Яны праводзяцца, як правіла, пасля заканчэння вывучэння пэўнай тэмы або яе часткі. Адзнакі за практычныя работы выстаўляюцца ў сшыткі для лабараторных і практычных работ усім вучням, заносяцца ў класны журнал.

***Адзнакі за справаздачы па выніках экскурсій*** выстаўляюцца ў класны журнал па меркаванні настаўніка.

**Фарміраванне функцыянальнай адукаванасці вучняў**

З 2023 года ў Беларусі праводзіцца Нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе–снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by)*.*

***Вучэбныя праграмы факультатыўных заняткаў***

Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

У 2024 годзе распрацаваны камплекты заданняў па вучэбным прадмеце «Біялогія» для забеспячэння дапрофільнай падрыхтоўкі (VIII–IX класы) і профільнага навучання (X–XI класы) на аснове інфармацыйных тэхналогій. Сутнасць распрацаваных заданняў заключаецца ў тым, каб, вучань, вывучаючы вучэбны матэрыял па біялогіі, засвойваў інфармацыйныя тэхналогіі. Заданні будуць садзейнічаць фарміраванню навыкаў выкарыстання высокатэхналагічных сродкаў навучання; узбраенню вучняў новым інструментарыем для выканання практыка-арыентаваных заданняў; развіццю ў вучняў уменняў, якія дазваляюць абменьвацца інфармацыяй з дапамогай сучасных інфармацыйных тэхналогій; фарміраванню інфармацыйнай адукаванасці вучняў.

Распрацаваныя заданні размешчаны на нацыянальным адукацыйным партале ў раздзеле «Профільнае навучанне» ([*http://profil.adu.by*](http://profil.adu.by))*.*

**Рэалізацыя выхаваўчага патэнцыялу вучэбнага прадмета**

**Звяртаем увагу**, што Дырэктывай Прэзідэнта Рэспублікі Беларусь ад 09.04.2025 № 12 «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Біялогія» будзе садзейнічаць вырашэнню асноўных задач ідэалагічнай работы, сярод якіх – прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на вырашэнне задач паспяховага развіцця краіны.

Вырашэнне гэтых задач напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Патрыятычнае выхаванне ў працэсе навучання біялогіі звязана з развіццём у вучняў павагі і любові да Радзімы, свайго народа, прыроды свайго краю, імкнення зберагчы і абараніць яе; імкнення да актыўнай дзейнасці, накіраванай на росквіт Айчыны. Змест вучэбнага прадмета «Біялогія» дазваляе раскрыць прыгажосць і непаўторнасць прыроды нашай краіны, выхоўваць пачуццё датычнасці да роднай прыроды; фарміраваць у падрастаючага пакалення разуменне жыцця ў любым яго праяўленні як найвышэйшай каштоўнасці.

Рэалізацыі задач патрыятычнага выхавання спрыяе азнаямленне вучняў з багаццем расліннага і жывёльнага свету нашай краіны і яго аховай, яркімі прыкладамі з гісторыі развіцця айчыннай біялагічнай навукі, аховы здароўя і сельскай гаспадаркі, заслугамі славутых айчынных навукоўцаў-біёлагаў і інш.

Пры падрыхтоўцы да ўрока настаўніку варта надаць асаблівую ўвагу зместу вучэбнага матэрыялу, які спрыяе фарміраванню ў вучняў патрыятычных пачуццяў. Пры падборы дыдактычнага матэрыялу да вучэбных заняткаў рэкамендуецца аддаваць перавагу такім заданням, якія сваім зместам выхоўваюць у вучняў любоў да прыроды роднага краю, спрыяюць фарміраванню экалагічнай культуры і культуры бяспекі жыццядзейнасці, каштоўнаснага стаўлення да свайго здароўя, арыентуюць на вырашэнне жыццёвых сітуацый з выкарыстаннем біялагічных ведаў, уменняў і навыкаў.

**Улічваючы вялікі выхаваўчы патэнцыял экскурсій**, значную колькасць экскурсійных аб’ектаў і турыстычных маршрутаў мясцовага значэння, рэкамендуецца працягнуць выкарыстанне гэтай формы работы з улікам прынцыпу тэрытарыяльнай даступнасці. З гэтай мэтай распрацаваны Пералік экскурсійных аб’ектаў і турыстычных маршрутаў, рэкамендаваных для наведвання вучнямі ў межах правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Гэты Пералік размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)*.*

Пры падрыхтоўцы да цэнтралізаванага экзамену і цэнтралізаванага тэсціравання рэкамендуецца выкарыстоўваць вучэбную праграму факультатыўных заняткаў «Біялогія: абагульняльнае паўтарэнне».

Вучэбная праграма факультатыўных заняткаў размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Біялогія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/biologiya.html).

**6. Дадатковыя рэсурсы**

Карысную інфармацыю для падрыхтоўкі да вучэбных заняткаў можна знайсці на наступных інтэрнэт-рэсурсах:

[*https://eior.by*](https://eior.by) – адзіны інфармацыйна-адукацыйны рэсурс;

[*http://boxapps.adu.by*](http://boxapps.adu.by) – інтэрактыўныя дыдактычныя матэрыялы па вучэбных прадметах;

[*http://www.belarus.by/ru/travel/heritage*](http://www.belarus.by/ru/travel/heritage) *–* [афіцыйны сайт Рэспублікі Беларусь;](file:///D:\Романовская\ИМП_2019-2020\официальный%20сайт%20Республики%20Беларусь;)

[*http://www.belstat.gov.by/*](http://www.belstat.gov.by/)– Нацыянальны статыстычны камітэт Рэспублікі Беларусь і інш.

**7. Метадычная работа**

У план работы метадычных фарміраванняў настаўнікаў па вучэбным прадмеце «Біялогія» (школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў біялогіі і інш.) у 2025/2026 навучальным годзе прапануецца ўключыць актуальныя пытанні арганізацыі адукацыйнага працэсу і методыкі выкладання вучэбнага прадмета «Біялогія». У кантэксце падрыхтоўкі да НДЯА–2026 рэкамендуецца працягнуць работу па фарміраванні функцыянальнай адукаванасці вучняў сродкамі вучэбнага прадмета «Біялогія».

Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў біялогіі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Біялогія» ў 2025/2026 навучальным годзе:

навацыі Кодэкса Рэспублікі Беларусь аб адукацыі;

нарматыўныя прававыя акты, якія рэгулююць пытанні арганізацыі адукацыйнага працэсу на II і III ступенях агульнай сярэдняй адукацыі;

абноўленыя вучэбныя праграмы, падручнік па вучэбным прадмеце «Біялогія»;

асаблівасці выкарыстання адзінага інфармацыйна-адукацыйнага рэсурсу *(*[*https://eior.by*](https://eior.by/)*)* у адукацыйным працэсе па вучэбным прадмеце «Біялогія»;

кампаненты вучэбна-метадычных комплексаў у адукацыйным працэсе па вучэбным прадмеце «Біялогія».

2. Патрабаванні да арганізацыі адукацыйнага працэсу:

стварэнне бяспечных умоў арганізацыі адукацыйнага працэсу ва ўстановах агульнай сярэдняй адукацыі;

рэалізацыя выхаваўчага патэнцыялу ўрока біялогіі;

рэалізацыя міжпрадметных сувязей.

3. Аналіз вынікаў і напрамкі ўдасканалення падрыхтоўкі вучняў да цэнтралізаванага экзамену па вучэбным прадмеце «Біялогія».

4. Падрыхтоўка вучняў да рэпетыцыйнага Нацыянальнага даследавання якасці адукацыі.

5. Рэалізацыя задач Года добраўпарадкавання ва ўстанове адукацыі і на прылеглай тэрыторыі.

6. Аналіз вынікаў работы метадычных фарміраванняў настаўнікаў біялогіі ў 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў настаўнікаў на працягу навучальнага года рэкамендуецца разгледзець пытанні методыкі выкладання вучэбнага прадмета «Біялогія» з улікам наяўнага эфектыўнага педагагічнага вопыту настаўнікаў рэгіёна:

выкарыстанне выхаваўчага патэнцыялу вучэбнага прадмета «Біялогія» для фарміравання асобы вучня як патрыёта і грамадзяніна, яго маральных якасцей; каштоўнаснага стаўлення да свайго здароўя і навакольнага асяроддзя, гатоўнасці да працягу адукацыі і прафесійнага самавызначэння;

фарміраванне навыкаў самастойнай вучэбнай дзейнасці на ўроках біялогіі;

распрацоўка і выкарыстанне кампетэнтнаснага-арыентаваных заданняў даследчага, праблемнага характару на ўроках біялогіі, у тым ліку сітуацыйных біялагічных і экалагічных задач як сродкаў развіцця прадметных і метапрадметных кампетэнцый вучняў;

методыка арганізацыі біялагічнага эксперыменту, лабараторных і практычных работ як рэсурсу фарміравання даследчай кампетэнцыі вучняў;

праектаванне сучаснага ўрока з пазіцыі сістэмна-дзейнаснага, даследчага і кампетэнтнаснага падыходаў з выкарыстаннем актыўных і інтэрактыўных метадаў навучання (кейс-метад, дэбаты, гейміфікацыя і інш.);

выкарыстанне лічбавых тэхналогій для арганізацыі адукацыйнага працэсу, у тым ліку тэхналогіі штучнага інтэлекту;

прымяненне фарміруючага ацэньвання на ўроках біялогіі як умовы атрымання зваротнай сувязі ад вучняў і развіцця навыку прымянення ведаў на практыцы.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.

Навукова-інфармацыйную і арганізацыйна-метадычную дапамогу настаўнікам аказвае часопіс «Біялогія і хімія» (дзяржаўнае прадпрыемства «Выдавецтва “Адукацыя і выхаванне”»). У часопісе асвятляюцца новыя педагагічныя ідэі і падыходы ў выкладанні біялогіі, публікуюцца вынікі навуковых даследаванняў, алімпіядныя заданні, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.